# Ángela López Jiménez

Ángela López Jiménez (Iruñea, Nafarroa, 1945 – Zaragoza, 2007ko martxoaren 23a) nafar soziologoa eta feminista izan zen, Zaragozako Unibertsitateko Soziologiako irakasle titularra.

## Bizitza

Hiri- eta garapen-soziologia lizentziatura Lovainako Unibertsitate Katolikoan eta Soziologiako doktoretza Madrilgo Unibertsitate Konplutentsean osatu zuen.

### Lan ibilbidea

1976an, Zaragozako Unibertsitateko Soziologia Sail hasiberrian sartu zen. Sail horretan, hazkundea bultzatu zuen Teruel eta Huescako Unibertsitate Eskoletara zuen eragina zabalduta, horiexek ere Lópezek zuzenduak zuzendaritza lortu zuenean.
1979an, eratze-ekitaldiaren anfitrioia izan zen, eta fundatzaileetako bat, Andaluziako, Kataluniako eta Aragoiko soziologia-elkarteetako ordezkariekin batera, Zaragozako Ekonomia Zientzien Fakultatean bildu zen, Espainiako Soziologia Federazioa (FES) sortzeko. Soziologiako Espainiako Lehen Biltzarra egiteaz arduratu zen, Zaragozan, FES eratu eta bi urtera, 1981eko irailaren amaieran.
1990. urtean, Zaragoza La Sabina Emakumeen Iritzi Klubaren sortzaile eta lehen pesidentea izan zen.
90eko hamarkadaren erdialdean, aitzindaria izan zen Zaragozako HAPOren (Hiri Antolamenduko Plan Orokorra) erreformaren inguruko eztabaidan, soziologiatik abiatuta egin zuen ekarpena.
2000tik 2007ra, Aragoiko Ekonomia eta Gizarte Kontseiluko presidentea izan zen.
2005ean GSIC (Ikerketa Zientifikoko Talde Soziologikoa) sortu zuen.
Zaragozako Unibertsitaterako Soziologiako doktorego-programa lortu zuen eta hurrengo edizioetan zuzendu egin zuen. Zaragozako Unibertsitateko Hirigintza Masterreko irakaslea ere izan zen, eta irakasle gonbidatua Espainiako eta nazioarteko unibertsitateetan, hala nola Guatemalako Rafael Landívar Unibertsitatean, Peruko Unibertsitate Katoliko Pontifizioan edo Suediako Upsalako Unibertsitatean.
Hainbat lan argitaratu zituen aldizkari espezializatuetan. Aragoiko erakundeak ordezkatu zituen hainbat forotan, hiri-berrikuntzaren eta informazio-gizartearen garapenaren arloan. Zaragozako Unibertsitatea ordezkatu zuen 2008 Zaragozako nazioarteko erakusketa (EXPO) Partzuergoko Soziologia Batzordean.
Bere ikerketa-ildo nagusiak hauexek izan ziren: hiriko kulturak eta identitateak, informazioaren gizartea, ezagutzaren gizartea, informazioaren eta komunikazioaren teknologiak, tokiko garapena, hiri digitalak, politika publikoak, gizarte-mugimenduak eta hiri-mugimenduak, gazteen kulturak eta bizimoduak.

## Lanak

Hona hemen bere obra nagusietako batzuk:
* Zaragoza Ciudad Hablada. Memoria colectiva de las mujeres y los hombres (Zaragozako Prensas Universitarias, 2001).
* Arte y Parte: Jóvenes, cultura y compromiso (LAS TRES SORORES, 2000).

## Bizitza pertsonala

Timothy Bozman Zaragozako Unibertsitateko Filologiako irakaslearekin ezkondu zen eta Paloma Bozman López alaba izan zuten.

## Sariak eta aintzatespenak

* 2008an, GSICek omenaldia egin zion bolumen honekin: Informazioguneak eta herritarrak.
* 2017an, Zaragozako Udalak eraikin nagusia inguratzen duen kalea eskaini zion.
* 2017an, Aragoiko Ekonomia eta Gizarte Kontseiluak “Ángela López Jiménez” lehen ikerketa-sarirako deialdia egin zuen, Aragoirako interes berezia duen ekonomia-, gizarte- edo lan-arloko gai bati buruzko ikerketa-proiektu bat saritzeko.

## Erreferentziak

* 1 2 3 Monserrat, Concha. (23 de marzo de 2007). Ángela López Jiménez, socióloga. ISSN 1134-6582..
* 1 2 Giner, Salvador. (2007). «IN MEMORIAM ÁNGELA LÓPEZ» REVISTA INTERNACIONAL DE SOCIOLOGÍA (RIS) LXV, Nº 47, MAYO-AGOSTO: 215-218. ISSN 0034-9712..
* 1 2 «Ángela López Jiménez pervive entre nosotras» La Sabina 8 de octubre de 2018.
* 1 2 García-Nieto, Daniel. «Cristina Monge: Ángela López, la socióloga que leía ciudades» El Periódico de Aragón.
* ↑ Aragón, El Periódico de. «El CESA cumple 25 años dando voz a la sociedad aragonesa» El Periódico de Aragón.
* 1 2 «Espacios de información y ciudadanía. Homenaje a Angela López Jiménez» Prensas de la Universidad de Zaragoza.
* 1 2 3 «Fallece la presidenta del Consejo Económico y Social de Aragón, Ángela López» www.aragondigital.es.
* ↑ (Gaztelaniaz) «Zaragoza ciudad hablada. Memoria colectiva de las mujeres y los hombres» www.eusko-ikaskuntza.eus (Noiz kontsultatua: 2022-02-10).
* ↑ (Gaztelaniaz) «ARTE Y PARTE, JOVENES, CULTURA Y COMPROMISO | ANGELA LOPEZ | Casa del Libro» casadellibro (Noiz kontsultatua: 2022-02-10).
* ↑ INAP. «Premio de investigación "Ángela López Jiménez" 2017 del Consejo Económico y Social de Aragón» laadministracionaldia.inap.es.

## Kanpo estekak

* Datuak: Q60829055